Ericu950/Stoicheia-meter-silver huggingface dataset:
οὐκ ἐπὶ μὲν τοῖς ἑτέρων εὐτυχήμασι φαιδρὸς ἐγὼ καὶ γεγηθὼς κατὰ τὴν ἀγορὰν περιέρχομαι , τὴν δεξιὰν προτείνων καὶ εὐαγγελιζόμενος τούτοις οὓς ἂν ἐκεῖσ ἀπαγγελεῖν οἴωμαι , τῶν δὲ τῆς πόλεως ἀγαθῶν πεφρικὼς ἀκούω καὶ στένων καὶ κύπτων εἰς τὴν γῆν , ὥσπερ οἱ δυσσεβεῖς οὗτοι , οἳ τὴν μὲν πόλιν διασύρουσιν , ὥσπερ οὐχ αὑτοὺς διασύροντες , ὅταν τοῦτο ποιῶσιν , ἔξω δὲ βλέπουσι , καὶ ἐν οἷς ἀτυχησάντων τῶν Ἑλλήνων ηὐτύχησ ἕτερος , ταῦτ ἐπαινοῦσι καὶ ὅπως τὸν ἅπαντα χρόνον μενεῖ φασὶ δεῖν τηρεῖν 0 .
μὴ δῆτ , ὦ πάντες θεοί , μηδεὶς ταῦθ ὑμῶν ἐπινεύσειεν , ἀλλὰ μάλιστα μὲν καὶ τούτοις βελτίω τινὰ νοῦν καὶ φρένας ἐνθείητε , εἰ δ ἄρ ἔχουσιν ἀνιάτως , τούτους μὲν αὐτοὺς καθ ἑαυτοὺς ἐξώλεις καὶ προώλεις ἐν γῇ καὶ θαλάττῃ ποιήσατε , ἡμῖν δὲ τοῖς λοιποῖς τὴν ταχίστην ἀπαλλαγὴν τῶν ἐπηρτημένων φόβων δότε καὶ σωτηρίαν ἀσφαλῆ .
ὅση μέν , ὦ ἄνδρες Ἀθηναῖοι , σπουδὴ περὶ τουτονὶ τὸν ἀγῶνα καὶ παραγγελία γέγονε , σχεδὸν οἶμαι πάντας ὑμᾶς ᾐσθῆσθαι , ἑορακότας ἄρτι τοὺς ὅτ ἐκληροῦσθ ἐνοχλοῦντας καὶ προσιόντας ὑμῖν .
δεήσομαι δὲ πάντων ὑμῶν , ἃ καὶ τοῖς μὴ δεηθεῖσι δίκαιόν ἐστιν ὑπάρχειν , μηδεμίαν μή τε χάριν μή τ ἄνδρα ποιεῖσθαι περὶ πλείονος ἢ τὸ δίκαιον καὶ τὸν ὅρκον ὃν εἰσελήλυθεν ὑμῶν ἕκαστος ὀμωμοκώς , ἐνθυμουμένους ὅτι ταῦτα μέν ἐσθ ὑπὲρ ὑμῶν καὶ ὅλης τῆς πόλεως , αἱ δὲ τῶν παρακλήτων αὗται δεήσεις καὶ σπουδαὶ τῶν ἰδίων πλεονεξιῶν εἵνεκα γίγνονται , ἃς ἵνα κωλύηθ οἱ νόμοι συνήγαγον ὑμᾶς , οὐχ ἵνα κυρίας τοῖς ἀδικοῦσι ποιῆτε 0 1 2 .
τοὺς μὲν οὖν ἄλλους , ὅσοι πρὸς τὰ κοινὰ δικαίως προσέρχονται , κ ἂν δεδωκότες ὦσιν εὐθύνας , τὴν ἀειλογίαν ὁρῶ προτεινομένους , τουτονὶ δ Αἰσχίνην πολὺ τ ἀναντία τούτου 0 ·
πρὶν γὰρ εἰσελθεῖν εἰς ὑμᾶς καὶ λόγον δοῦναι τῶν πεπραγμένων τὸν μὲν ἀνῄρηκε τῶν ἐπὶ τὰς εὐθύνας ἐλθόντων , τοῖς δ ἀπειλεῖ περιιών , δεινότατον πάντων ἔθος εἰς τὴν πολιτείαν εἰσάγων καὶ ἀσυμφορώτατον ὑμῖν ·
εἰ γὰρ ὁ πράξας τι τῶν κοινῶν καὶ διοικήσας τῷ καθ ἑαυτὸν φόβῳ καὶ μὴ τῷ δικαίῳ κατασκευάσει μηδέν εἶναι κατήγορον αὑτοῦ , παντάπασιν ἄκυροι πάντων ὑμεῖς γενήσεσθε .
τὸ μὲν οὖν ἐξελέγξειν πολλὰ καὶ δεινὰ πεποιηκότα τουτονὶ καὶ τῆς ἐσχάτης ὄντα τιμωρίας ἄξιον θαρρῶ καὶ πάνυ πιστεύω ·
ὃ δὲ καίπερ ὑπειληφὼς ταῦτα φοβοῦμαι , φράσω πρὸς ὑμᾶς καὶ οὐκ ἀποκρύψομαι , ὅτι μοι δοκοῦσιν ἅπαντες οἱ παρ ὑμῖν ἀγῶνες οὐχ ἧττον , ὦ ἄνδρες Ἀθηναῖοι , τῶν καιρῶν ἢ τῶν πραγμάτων εἶναι , καὶ τὸ χρόνον γεγενῆσθαι μετὰ τὴν πρεσβείαν πολὺν δέδοικα , μή τινα λήθην ἢ συνήθειαν τῶν ἀδικημάτων ὑμῖν ἐμπεποιήκῃ 0 .
ὡς δή μοι δοκεῖτ ἂν ὅμως ἐκ τούτων καὶ γνῶναι τὰ δίκαια καὶ δικάσαι νυνί , τοῦθ ὑμῖν λέξω ·
εἰ σκέψαισθε παρ ὑμῖν αὐτοῖς , ὦ ἄνδρες δικασταί , καὶ λογίσαισθε τίνων προσήκει λόγον παρὰ πρεσβευτοῦ λαβεῖν .
πρῶτον μὲν τοίνυν ὧν ἀπήγγειλε , δεύτερον δ ὧν ἔπεισε , τρίτον δ ὧν προσετάξατ αὐτῷ , μετὰ ταῦτα τῶν χρόνων , ἐφ ἅπασι δὲ τούτοις , εἰ ἀδωροδοκήτως ἢ μὴ πάντα ταῦτα πέπρακται 0 1 2 .
τί δήποτε τούτων 0 ;
ὅτι ἐκ μὲν τῶν ἀπαγγελιῶν τὸ βουλεύσασθαι περὶ τῶν πραγμάτων ὑμῖν ἐστίν ·
ἂν μὲν οὖν ὦσιν ἀληθεῖς , τὰ δέοντ ἔγνωτε , ἂν δὲ μὴ τοιαῦται , τ ἀναντία 0 1 .
τὰς δὲ συμβουλίας πιστοτέρας ὑπολαμβάνετ εἶναι τὰς τῶν πρέσβεων ·
ὡς γὰρ εἰδότων περὶ ὧν ἐπέμφθησαν ἀκούετε ·
οὐδὲν οὖν ἐξελέγχεσθαι δίκαιός ἐστιν ὁ πρεσβευτὴς φαῦλον οὐ δ ἀσύμφορον ὑμῖν συμβεβουλευκώς .
καὶ μὴν περὶ ὧν γε προσετάξατ εἰπεῖν ἢ πρᾶξαι καὶ διαρρήδην ἐψηφίσασθε ποιῆσαι , προσήκει διῳκηκέναι .
τῶν δὲ δὴ χρόνων διὰ τί 0 ;
ὅτι πολλάκις , ὦ ἄνδρες Ἀθηναῖοι , συμβαίνει πολλῶν πραγμάτων καὶ μεγάλων καιρὸν ἐν βραχεῖ χρόνῳ γίγνεσθαι , ὃν ἄν τις ἑκὼν καθυφῇ τοῖς ἐναντίοις καὶ προδῷ , οὐ δ ἂν ὁτιοῦν ποιῇ πάλιν οἷός τ ἔσται σῶσαι .
ἀλλὰ μὴν ὑπέρ γε τοῦ προῖκ ἢ μή , τὸ μὲν ἐκ τούτων λαμβάνειν , ἐξ ὧν ἡ πόλις βλάπτεται , πάντες οἶδ ὅτι φήσαιτ ἂν εἶναι δεινὸν καὶ πολλῆς ὀργῆς ἄξιον 0 1 ·
ὁ μέντοι τὸν νόμον τιθεὶς οὐ διώρισεν τοῦτο , ἀλλ ἁπλῶς εἶπε μηδαμῶς δῶρα λαμβάνειν , ἡγούμενος , ὡς ἐμοὶ δοκεῖ , τὸν ἅπαξ λαβόντα καὶ διαφθαρένθ ὑπὸ χρημάτων οὐ δὲ κριτὴν ἔτι τῶν συμφερόντων ἀσφαλῆ μένειν τῇ πόλει .
ἂν μὲν τοίνυν ἐξελέγξω καὶ δείξω σαφῶς Αἰσχίνην τουτονὶ καὶ μηδὲν ἀληθὲς ἀπηγγελκότα καὶ κεκωλυκότ ἐμοῦ τὸν δῆμον ἀκοῦσαι τ ἀληθῆ , καὶ πάντα τ ἀναντία τῶν συμφερόντων συμβεβουλευκότα , καὶ μηδὲν ὧν προσετάξατ ἐν τῇ πρεσβείᾳ πεποιηκότα , καὶ ἀνηλωκότα τοὺς χρόνους ἐν οἷς πολλῶν καὶ μεγάλων πραγμάτων καιροὶ προεῖνται τῇ πόλει , καὶ πάντων τούτων δῶρα καὶ μισθοὺς εἰληφότα μετὰ Φιλοκράτους , καταψηφίσασθ αὐτοῦ καὶ δίκην ἀξίαν τῶν ἀδικημάτων λάβετε ·
ἂν δὲ μὴ δείξω ταῦτα , ἢ μὴ πάντα , ἐμὲ μὲν φαῦλον ἡγεῖσθε τοῦτον δ ἄφετε 0 .
πολλὰ δὲ καὶ δεινὰ κατηγορεῖν ἔχων ἔτι πρὸς τούτοις ἕτερ , ὦ ἄνδρες Ἀθηναῖοι , ἐξ ὧν οὐκ ἔσθ ὅστις ἂν οὐκ εἰκότως μισήσειεν αὐτόν , βούλομαι πρὸ πάντων ὧν μέλλω λέγειν μνημονεύοντας ὑμῶν οἶδ ὅτι τοὺς πολλοὺς ὑπομνῆσαι , τίνα τάξιν ἑαυτὸν ἔταξεν Αἰσχίνης ἐν τῇ πολιτείᾳ τὸ πρῶτον , καὶ τίνας λόγους κατὰ τοῦ Φιλίππου δημηγορεῖν ᾤετο δεῖν , ἵν εἰδῆθ ὅτι τοῖς ὑφ ἑαυτοῦ πεπραγμένοις καὶ δεδημηγορημένοις ἐν ἀρχῇ μάλιστ ἐξελεγχθήσεται δῶρ ἔχων .
ἔστι τοίνυν οὗτος ὁ πρῶτος Ἀθηναίων αἰσθόμενος Φίλιππον , ὡς τότε δημηγορῶν ἔφη , ἐπιβουλεύοντα τοῖς Ἕλλησι καὶ διαφθείροντά τινας τῶν ἐν Ἀρκαδίᾳ προεστηκότων , καὶ ἔχων Ἴσχανδρον τὸν Νεοπτολέμου δευτεραγωνιστήν , προσιὼν μὲν τῇ βουλῇ , προσιὼν δὲ τῷ δήμῳ περὶ τούτων , καὶ πείσας ὑμᾶς πανταχοῖ πρέσβεις πέμψαι τοὺς συνάξοντας δεῦρο τοὺς βουλευσομένους περὶ τοῦ πρὸς Φίλιππον πολέμου , καὶ ἀπαγγέλλων μετὰ ταῦθ ἥκων ἐξ Ἀρκαδίας τοὺς καλοὺς ἐκείνους καὶ μακροὺς λόγους , οὓς ἐν τοῖς μυρίοις ἐν Μεγάλῃ πόλει πρὸς Ἱερώνυμον τὸν ὑπὲρ Φιλίππου λέγοντα ὑπὲρ ὑμῶν ἔφη δεδημηγορηκέναι , καὶ διεξιὼν ἡλίκα τὴν Ἑλλάδα πᾶσαν , οὐχὶ τὰς ἰδίας ἀδικοῦσι μόνον πατρίδας οἱ δωροδοκοῦντες καὶ χρήματα λαμβάνοντες παρὰ Φιλίππου .
ἐπειδὴ τοίνυν ταῦτα πολιτευομένου τούτου τότε καὶ τοῦτο τὸ δεῖγμ ἐξενηνοχότος περὶ αὑτοῦ , τοὺς περὶ τῆς εἰρήνης πρέσβεις πέμπειν ὡς Φίλιππον ἐπείσθητε ὑπ Ἀριστοδήμου καὶ Νεοπτολέμου καὶ Κτησιφῶντος καὶ τῶν ἄλλων τῶν ἐκεῖθεν ἀπαγγελλόντων οὐ δ ὁτιοῦν ὑγιές , γίγνεται τῶν πρέσβεων τούτων εἷς καὶ οὗτος , οὐχ ὡς τῶν ἀποδωσομένων τὰ ὑμέτερα , οὐ δ ὡς τῶν πεπιστευκότων τῷ Φιλίππῳ , ἀλλ ὡς τῶν φυλαξόντων τοὺς ἄλλους 0 ·
διὰ γὰρ τοὺς προειρημένους λόγους καὶ τὴν πρὸς τὸν Φίλιππον ἀπέχθειαν ταύτην εἰκότως περὶ αὐτοῦ πάντες εἴχετε τὴν δόξαν .
προσελθὼν τοίνυν ἐμοὶ μετὰ ταῦτα συνετάττετο κοινῇ πρεσβεύειν , καὶ ὅπως τὸν μιαρὸν καὶ ἀναιδῆ φυλάξομεν ἀμφότεροι , τὸν Φιλοκράτην , πολλὰ παρεκελεύσατο .
καὶ μέχρι τοῦ δεῦρ ἐπανελθεῖν ἀπὸ τῆς πρώτης πρεσβείας ἐμὲ γοῦν , ὦ ἄνδρες Ἀθηναῖοι , διεφθαρμένος καὶ πεπρακὼς ἑαυτὸν ἐλάνθανε .
χωρὶς γὰρ τῶν ἄλλων ὧν , ὅπερ εἶπον , εἰρήκει πρότερον , ἀναστὰς τῇ προτέρᾳ τῶν ἐκκλησιῶν ἐν αἷς περὶ τῆς εἰρήνης ἐβουλεύεσθε , ἤρξατ ἀρχήν , ἣν ἐγὼ καὶ τοῖς ῥήμασιν οἶμαι τοῖς αὐτοῖς οἷσπερ οὗτος εἶπεν ἐν ὑμῖν ἀπομνημονεύσειν .
εἰ πάνυ πολὺν ἔφη χρόνον ἐσκόπει Φιλοκράτης , ὦ ἄνδρες Ἀθηναῖοι , πῶς ἂν ἄριστ ἐναντιωθείη τῇ εἰρήνῃ , οὐκ ἂν αὐτὸν ἄμεινον εὑρεῖν οἶμαι ἢ τοιαῦτα γράφοντα 0 .
ἐγὼ δὲ ταύτην μὲν τὴν εἰρήνην , ἕως ἂν εἷς Ἀθηναίων λείπηται , οὐδέποτ ἂν συμβουλεύσαιμι ποιήσασθαι τῇ πόλει , εἰρήνην μέντοι φημὶ δεῖν ποιεῖσθαι .
καὶ τοιούτους τινὰς εἶπε βραχεῖς καὶ μετρίους λόγους .
ὁ δὲ ταῦτ εἰπὼν τῇ προτεραίᾳ πάντων ἀκουόντων ὑμῶν , εἰς τὴν ὑστεραίαν , ἐν ᾗ τὴν εἰρήνην ἔδει κυροῦσθαι , ἐμοῦ τῷ τῶν συμμάχων συνηγοροῦντος δόγματι καὶ τὴν εἰρήνην ὅπως ἴση καὶ δικαία γενήσεται πράττοντος , καὶ ὑμῶν βουλομένων ταῦτα καὶ οὐ δὲ φωνὴν ἐθελόντων ἀκούειν τοῦ καταπτύστου Φιλοκράτους , ἀναστὰς ἐδημηγόρει καὶ συνηγόρει κείνῳ πολλῶν ἀξίους , ὦ Ζεῦ καὶ πάντες θεοί , θανάτων λόγους , ὡς οὔ τε τῶν προγόνων ὑμᾶς μεμνῆσθαι δέοι οὔ τε τῶν τὰ τρόπαια καὶ τὰς ναυμαχίας λεγόντων ἀνέχεσθαι , νόμον τε θήσειν καὶ γράψειν μηδενὶ τῶν Ἑλλήνων ὑμᾶς βοηθεῖν , ὃς ἂν μὴ πρότερος βεβοηθηκὼς ὑμῖν ᾖ .
καὶ ταῦθ ὁ σχέτλιος καὶ ἀναιδὴς οὗτος ἐτόλμα λέγειν ἐφεστηκότων τῶν πρέσβεων καὶ ἀκουόντων , οὓς ἀπὸ τῶν Ἑλλήνων μετεπέμψασθε ὑπὸ τούτου πεισθέντες , ὅτ οὔπω πεπρακὼς αὑτὸν ἦν .
ὃν μὲν οὖν τρόπον , ὦ ἄνδρες Ἀθηναῖοι , χειροτονησάντων ὑμῶν ἐπὶ τοὺς ὅρκους αὐτὸν πάλιν τούς τε χρόνους κατέτριψε καὶ τὰ πράγματα πάντ ἐλυμήνατο τὰ τῆς πόλεως , καὶ ὅσαι περὶ τούτων ἐμοὶ πρὸς τοῦτον ἀπέχθειαι συνέβησαν βουλομένῳ κωλύειν , αὐτίκ ἀκούσεσθε .
ἀλλ ἐπειδὴ πάλιν ἥκομεν ἐκ τῆς πρεσβείας ταύτης τῆς ἐπὶ τοὺς ὅρκους , ἧσπερ εἰσὶν αἱ νῦν εὔθυναι , οὔ τε μικρὸν οὔ τε μέγ οὐ δ ὁτιοῦν εὑρημένοι τῶν ὅτε τὴν εἰρήνην ἐποιεῖσθε λεχθέντων καὶ προσδοκηθέντων , ἀλλὰ πάντ ἐξηπατημένοι , καὶ τούτων ἕτερ αὖθις αὖ πεπραχότων καὶ παρ αὐτὸ τὸ ψήφισμα πεπρεσβευκότων , προσῇμεν τῇ βουλῇ .
καὶ ταυτὶ πολλοὶ συνίσασιν ἃ μέλλω λέγειν ·
τὸ γὰρ βουλευτήριον μεστὸν ἦν ἰδιωτῶν .
παρελθὼν δ ἐγὼ πάντα τ ἀληθῆ πρὸς τὴν βουλὴν ἀπήγγειλα , καὶ κατηγόρησα τούτων , καὶ ἀνηριθμησάμην ἀπὸ τῶν πρώτων ἐλπίδων ἐκείνων ὧν ὁ Κτησιφῶν καὶ ὁ Ἀριστόδημος ἀπήγγειλαν πρὸς ὑμᾶς , καὶ μετὰ ταῦτα , ὅτε τὴν εἰρήνην ἐποιεῖσθε , ἃ οὗτος ἐδημηγόρησε καὶ εἰς ἃ προήχασι τὴν πόλιν , καὶ περὶ τῶν ὑπολοίπων  ταῦτα δ ἦν Φωκεῖς καὶ Πύλαι  μὴ προέσθαι συνεβούλευον , μη δὲ τ αὐτὰ παθεῖν , μη δ ἀναρτωμένους ἐλπίσιν ἐξ ἐλπίδων καὶ ὑποσχέσεσιν εἰς τ οὔσχατον ἐλθεῖν τὰ πράγματ ἐᾶσαι .
καὶ ἔπεισα ταῦτα τὴν βουλήν .
ἐπειδὴ δ ἧκεν ἡ ἐκκλησία καὶ πρὸς ὑμᾶς ἔδει λέγειν , παρελθὼν Αἰσχίνης οὑτοσὶ πρῶτος ἡμῶν ἁπάντων  καὶ πρὸς Διὸς καὶ θεῶν πειρᾶσθε συνδιαμνημονεύειν ἂν ἀληθῆ λέγω 0 ·
τὰ γὰρ πάντα τὰ πράγματα λυμηνάμεν ὑμῶν καὶ διαφθείρανθ ὅλως ταῦτ ἐστὶν ἤδη  τοῦ μὲν ἀπαγγέλλειν τι τῶν πεπρεσβευμένων ἢ περὶ τῶν ἐν τῇ βουλῇ ῥηθέντων , εἰ ἄρ ἠμφεσβήτει μὴ ἀληθῆ λέγειν ἐμέ , μνησθῆναι πάμπληθες ἀπέσχεν , εἶπε δὲ τοιούτους λόγους καὶ τηλικαῦτα καὶ τοσαῦτ ἔχοντας ἀγαθά , ὥσθ ἅπαντας ὑμᾶς λαβὼν ᾤχετο .
ἔφη γὰρ ἥκειν πεπεικὼς Φίλιππον ἅπανθ ὅσα συμφέρει τῇ πόλει , καὶ περὶ τῶν ἐν Ἀμφικτύοσι καὶ περὶ τῶν ἄλλων ἁπάντων , καὶ διεξῆλθε λόγον μακρὸν ὑμῖν , ὃν κατὰ Θηβαίων εἰπεῖν πρὸς Φίλιππον ἔφη , καὶ τὰ κεφάλαι ἀπήγγελλε πρὸς ὑμᾶς , καὶ ἀπελογίζετ ἐκ τῶν αὑτῷ πεπρεσβευμένων δυοῖν ἢ τριῶν ἡμερῶν ὑμᾶς , μένοντας οἴκοι καὶ οὐ στρατευομένους οὐ δ ἐνοχλουμένους , Θήβας μὲν πολιορκουμένας αὐτὰς καθ αὑτὰς χωρὶς τῆς ἄλλης Βοιωτίας ἀκούσεσθαι , Θεσπιὰς δὲ καὶ Πλαταιὰς οἰκιζομένας , τῷ θεῷ δὲ τὰ χρήματ εἰσπραττόμεν οὐ παρὰ Φωκέων , ἀλλὰ παρὰ Θηβαίων τῶν βουλευσάντων τὴν κατάληψιν τοῦ ἱεροῦ 0 ·
διδάσκειν γὰρ αὐτὸς ἔφη τὸν Φίλιππον ὅτι οὐδὲν ἧττον ἠσεβήκασιν οἱ βεβουλευκότες τῶν ταῖς χερσὶ πραξάντων , καὶ διὰ τοῦτο χρήμαθ ἑαυτῷ τοὺς Θηβαίους ἐπικεκηρυχέναι .
ἀκούειν δὲ καὶ τῶν Εὐβοέων ἐνίων ἔφη πεφοβημένων καὶ τεταραγμένων τὴν πρὸς τὴν πόλιν οἰκειότητα Φιλίππῳ γεγενημένην , ὅτι οὐ λελήθαθ ἡμᾶς , ὦ ἄνδρες πρέσβεις , ἐφ οἷς πεποίησθε τὴν εἰρήνην πρὸς Φίλιππον , οὐ δ ἀγνοοῦμεν ὅτι ὑμεῖς μὲν Ἀμφίπολιν δεδώκατ ἐκείνῳ , Φίλιππος δ ὑμῖν Εὔβοιαν ὡμολόγηκεν παραδώσειν .
εἶναι μέντοι τι καὶ ἄλλο διῳκημένον αὑτῷ , οὐ μήν πω τοῦτο βούλεσθαι λέγειν ·
καὶ γὰρ νῦν φθονεῖν τινὰς αὑτῷ τῶν συμπρέσβεων 0 .
ὑπῃνίττετο δ οὕτω καὶ παρεδήλου τὸν Ὠρωπόν .
εὐδοκιμῶν δ ἐπὶ τούτοις εἰκότως , καὶ δοκῶν καὶ ῥήτωρ ἄριστος εἶναι καὶ ἀνὴρ θαυμαστός , κατέβη μάλα σεμνῶς .
ἀναστὰς δ ἐγὼ ταῦτά τ οὐκ ἔφην εἰδέναι καὶ ἅμ ἐπειρώμην τι λέγειν τούτων ὧν εἰς τὴν βουλὴν ἀπήγγειλα .
καὶ παραστὰς ὁ μὲν ἔνθεν , ὁ δ ἔνθεν , οὑτοσὶ καὶ Φιλοκράτης , ἐβόων , ἐξέκρουόν με , τελευτῶντες ἐχλεύαζον 0 .
ὑμεῖς δ ἐγελᾶτε , καὶ οὔ τ ἀκούειν ἠθέλετ οὔ τε πιστεύειν ἐβούλεσθ ἄλλα πλὴν ἃ οὗτος ἀπηγγέλκει .
καὶ νὴ τοὺς θεοὺς εἰκός τι παθεῖν ἔμοιγε δοκεῖτε ·
τίς γὰρ ἂν ἠνέσχετο , τηλικαῦτα καὶ τοσαῦτ ἔσεσθαι προσδοκῶν ἀγαθά , ἢ ταῦθ ὡς οὐκ ἔσται λέγοντός τινος , ἢ κατηγοροῦντος τῶν πεπραγμένων τούτοις ;
πάντα γὰρ τ ἄλλ , οἶμαι , τότε δεύτερ ἦν τῶν ὑποκειμένων προσδοκιῶν καὶ τῶν ἐλπίδων , οἱ δ ἀντιλέγοντες ὄχλος ἄλλως καὶ βασκανία κατεφαίνετο , ταῦτα δὲ θαυμάσι ἡλίκα καὶ συμφέροντ ἐδόκει πεπρᾶχθαι τῇ πόλει .
τοῦ χάριν δὴ ταῦθ ὑπέμνησα πρῶτα νῦν ὑμᾶς καὶ διεξῆλθον τούτους τοὺς λόγους ;
ἑνὸς μέν , ὦ ἄνδρες Ἀθηναῖοι , μάλιστα καὶ πρώτου , ἵνα μηδεὶς ὑμῶν , ἐπειδάν τι λέγοντος ἀκούῃ μου τῶν πεπραγμένων , καὶ δοκῇ δεινὸν αὐτῷ καὶ ὑπερβάλλον εἶναι , εἶτα τότ οὐκ ἔλεγες παραχρῆμα ταῦτ οὐ δ ἐδίδασκες ἡμᾶς 0 ;
θαυμάζῃ , ἀλλὰ μεμνημένοι τὰς ὑποσχέσεις τὰς τούτων , ἃς ἐφ ἑκάστων ποιούμενοι τῶν καιρῶν ἐξέκλειον λόγου τυγχάνειν τοὺς ἄλλους , καὶ τὴν ἐπαγγελίαν τὴν τούτου ταύτην τὴν καλήν , εἰδῆθ ὅτι πρὸς ἅπασι τοῖς ἄλλοις καὶ τοῦτ ἠδίκησθ ὑπ αὐτοῦ , ὅτι τ ἀληθῆ παραχρῆμα καὶ ἡνίκ ἔδει πυνθάνεσθαι διεκωλύθητ ἐλπίσι καὶ φενακισμοῖς καὶ ὑποσχέσεσιν ἐξαπατώμενοι 0 .
πρώτου μὲν τούτου καὶ μάλισθ , ὅπερ εἶπον , εἵνεκα ταῦτα διεξῆλθον , δευτέρου δὲ τίνος καὶ οὐδὲν ἐλάττονος ἢ τούτου 0 1 ;
ἵνα τὴν ὅτ ἀδωροδόκητος ὑπῆρχε προαίρεσιν αὐτοῦ τῆς πολιτείας ἀναμνησθέντες , ὡς προβεβλημένη καὶ ἄπιστος ἦν πρὸς τὸν Φίλιππον , τὴν μετὰ ταῦτ ἐξαίφνης γεγονυῖαν πίστιν καὶ φιλίαν σκέψησθε , εἶτ εἰ μὲν ἐκβέβηκεν ὅσ ἀπήγγειλε πρὸς ὑμᾶς οὗτος καὶ καλῶς ἔχει τὰ πεπραγμένα , διὰ τὴν ἀλήθειαν καὶ τὸ συμφέρον τῇ πόλει γεγενῆσθαι νομίσητε , εἰ δὲ πάντα τ ἀναντί ὧν οὗτος εἶπε πέπρακται , καὶ πολλὴν αἰσχύνην καὶ μεγάλους κινδύνους ταῦτ ἔχει τῇ πόλει , διὰ τὴν αἰσχροκέρδειαν τὴν ἑαυτοῦ καὶ τὸ χρημάτων ἀποδόσθαι τ ἀληθῆ μεταβεβλημένον αὐτὸν εἰδῆτε .
βούλομαι δ , ἐπειδήπερ εἰς τούτους προήχθην τοὺς λόγους , ὃν τρόπον τὰ περὶ τοὺς Φωκέας πράγμαθ ὑμῶν παρείλοντο , πρῶτον εἰπεῖν ἁπάντων .
δεῖ δὲ μηδέν ὑμῶν , ὦ ἄνδρες δικασταί , εἰς τὸ τῶν πραγμάτων μέγεθος βλέψαντα μείζους τὰς κατηγορίας καὶ τὰς αἰτίας τῆς τούτου δόξης νομίσαι , ἀλλ ἐκεῖν ὁρᾶν , ὅτι ὅντιν ἂν ὑμεῖς εἰς ταύτην τὴν τάξιν κατεστήσατε καὶ τῶν συμβάντων καιρῶν ἐποιήσατε κύριον , οὗτος , εἴπερ ὥσπερ οὗτος ἐβουλήθη μισθώσας αὑτὸν ἐξαπατᾶν ὑμᾶς καὶ φενακίζειν , τῶν ἴσων αἴτιος ἦν ἂν κακῶν ὅσωνπερ καὶ οὗτος 0 .
οὐ γὰρ εἰ φαύλοις χρῆσθ ὑμεῖς εἰς τὰ κοινὰ πολλάκις ἀνθρώποις , καὶ τὰ πράγματ ἐστὶ φαῦλα ὧν ἡ πόλις ἀξιοῦται παρὰ τοῖς ἄλλοις , οὐ δὲ πολλοῦ δεῖ .
εἶτα καὶ Φωκέας ἀπολώλεκεν μέν , οἶμαι , Φίλιππος , συνηγωνίσαντο δ οὗτοι ·
τοῦτο δὴ δεῖ σκοπεῖν καὶ ὁρᾶν , εἰ ὅσα τῆς Φωκέων σωτηρίας ἐπὶ τὴν πρεσβείαν ἧκε , ταῦθ ἅπαντ ἀπώλεσαν οὗτοι καὶ διέφθειραν ἑκόντες , οὐχ ὡς ὅδε Φωκέας ἀπώλεσεν καθ ἑαυτόν .
δὸς δέ μοι τὸ προβούλευμα , ὃ πρὸς τὴν ἐμὴν ἀπαγγελίαν ἐψηφίσαθ ἡ βουλή , καὶ τὴν μαρτυρίαν τὴν τοῦ γράψαντος αὐτὸ τότε , ἵν εἰδῆθ ὅτι ἐγὼ μὲν οὐ τότε σιγήσας νῦν ἀφίσταμαι τῶν πεπραγμένων , ἀλλ εὐθὺς κατηγόρουν καὶ προεώρων τὰ μέλλοντα , ἡ βουλὴ δέ , ἡ μὴ κωλυθεῖσ ἀκοῦσαι τ ἀληθῆ παρ ἐμοῦ , οὔ τ ἐπῄνεσε τούτους οὔ τ εἰς τὸ πρυτανεῖον ἠξίωσεν καλέσαι .
καίτοι τοῦτ , ἀφ οὗ γέγονεν ἡ πόλις , οὐδεὶς πώποτέ φησι παθεῖν οὐδένας πρέσβεις , οὐ δὲ Τιμαγόραν , οὗ θάνατον κατεχειροτόνησεν ὁ δῆμος .
ἀλλ οὗτοι πεπόνθασιν .
λέγε δ αὐτοῖς πρῶτον τὴν μαρτυρίαν , εἶτα τὸ προβούλευμα .
μΑΡτΥΡΙΑ .
πΡΟβΟΥλΕΥμΑ .
ἐνταῦθ οὔ τ ἔπαινος οὔ τε κλῆσις εἰς τὸ πρυτανεῖόν ἐστι τῶν πρέσβεων ὑπὸ τῆς βουλῆς .
εἰ δέ φησιν οὗτος , δειξάτω καὶ παρασχέσθω , κ ἀγὼ καταβαίνω .
ἀλλ οὐκ ἔστιν .
εἰ μὲν τοίνυν τ αὐτὰ πάντες ἐπρεσβεύομεν , δικαίως οὐδέν ἐπῄνεσεν ἡ βουλή ·
δεινὰ γὰρ τὰ πεπραγμένα πᾶσιν 0 ·
εἰ δ οἱ μὲν τὰ δίκαι ἔπραττον ἡμῶν , οἱ δὲ τ ἀναντία , διὰ τοὺς πεπονηρευμένους , ὡς ἔοικε , τοῖς ἐπιεικέσι συμβεβηκὸς ἂν εἴη ταύτης τῆς ἀτιμίας μετεσχηκέναι 0 .
πῶς οὖν ῥᾳδίως πάντες εἴσεσθε τίς ποτ ἔσθ ὁ πονηρός ;
ἀναμνήσθητε παρ ὑμῖν αὐτοῖς τίς ἐσθ ὁ κατηγορῶν τῶν πεπραγμένων ἐξ ἀρχῆς .
δῆλον γὰρ ὅτι τῷ μὲν ἠδικηκότι σιγᾶν ἐξήρκει καὶ διακρουσαμένῳ τὸν παρόντα χρόνον μηκέτ εἰς λόγον περὶ τῶν πεπραγμένων αὑτὸν καθιστάναι , τῷ δὲ μηδὲν ἑαυτῷ συνειδότι δεινὸν εἰσῄει , εἰ πονηρῶν ἔργων δόξει κοινωνεῖν τῷ σιωπῆσαι 0 .
εἰμὶ τοίνυν ὁ κατηγορῶν ἐξ ἀρχῆς ἐγὼ τούτων , τούτων δ οὐδεὶς ἐμοῦ 0 .
ἡ μὲν τοίνυν βουλὴ ταῦτα πρ οὐβεβουλεύκει , τῆς δ ἐκκλησίας γιγνομένης καὶ τοῦ Φιλίππου παρόντος ἐν Πύλαις ἤδη  ἦν γὰρ τοῦτο πρῶτον ἁπάντων τῶν ἀδικημάτων , τὸ τὸν Φίλιππον ἐπιστῆσαι τοῖς πράγμασι τούτοις καὶ δέον ὑμᾶς ἀκοῦσαι περὶ τῶν πραγμάτων , εἶτα βουλεύσασθαι , μετὰ ταῦτα δὲ πράττειν ὅ τι δόξαι , ἅμ ἀκούειν κ ἀκεῖνον παρεῖναι καὶ μη δ ὅ τι χρὴ ποιεῖν ῥᾴδιον εἰπεῖν εἶναι .
πρὸς δὲ τούτοις τοῦτο μὲν οὐδεὶς ἀνέγνω τῷ δήμῳ τὸ προβούλευμα , οὐ δ ἤκουσεν ὁ δῆμος , ἀναστὰς δ οὗτος ἐδημηγόρει ταῦθ ἃ διεξῆλθον ἄρτι πρὸς ὑμᾶς ἐγώ , τὰ πολλὰ καὶ μεγάλ ἀγαθά , ἃ πεπεικὼς ἔφη τὸν Φίλιππον ἥκειν καὶ διὰ τοῦτο χρήμαθ ἑαυτῷ τοὺς Θηβαίους ἐπικεκηρυχέναι .
ὥσθ ὑμᾶς , ἐκπεπληγμένους τῇ παρουσίᾳ τὸ πρῶτον τῇ τοῦ Φιλίππου καὶ τούτοις ὀργιζομένους ἐπὶ τῷ μὴ προηγγελκέναι , πραοτέρους γενέσθαι τινός , πάνθ ὅσ ἐβούλεσθ ὑμῖν ἔσεσθαι προσδοκήσαντας , καὶ μη δὲ φωνὴν ἐθέλειν ἀκούειν ἐμοῦ μη δ ἄλλου μηδενός .
καὶ μετὰ ταῦτ ἀνεγιγνώσκεθ ἡ ἐπιστολὴ ἡ παρὰ τοῦ Φιλίππου , ἣν οὗτος ἔγραψ ἀπολειφθεὶς ἡμῶν , ἄντικρυς οὕτως καὶ διαρρήδην ἀπολογία γεγραμμένη τῶν τούτοις ἡμαρτημένων .
καὶ γὰρ ὡς αὐτὸς κατεκώλυσεν αὐτοὺς βουλομένους ἐπὶ τὰς πόλεις ἰέναι καὶ τοὺς ὅρκους ἀπολαμβάνειν , ἔνεστι , καὶ ὡς , ἵνα συνδιαλλάττωσιν αὐτῷ τοὺς Ἁλέας πρὸς τοὺς Φαρσαλίους , κατέσχεν αὐτούς ·
καὶ πάντ ἀναδεχόμενος καὶ εἰς αὑτὸν ποιούμενος τὰ τούτων ἁμαρτήματ ἐστίν .
ὑπὲρ δὲ Φωκέων καὶ Θεσπιῶν ἢ ὧν οὗτος ἀπήγγελλε πρὸς ὑμᾶς , ἀλλ οὐ δὲ μικρόν 0 .
καὶ τοῦτ οὐκ ἀπὸ τ αὐτομάτου τοῦτον ἐπράχθη τὸν τρόπον , ἀλλ ὑπὲρ μὲν ὧν παρὰ τούτων ὑμᾶς ἔδει δίκην λαμβάνειν οὐ πεποιηκότων οὐ δὲ διῳκηκότων οὐδὲν ὧν ὑμεῖς προσετάξατ ἐν τῷ ψηφίσματι , ἐκεῖνος ἐκδέχεται τὴν αἰτίαν , ὃν οὐκ ἐμέλλεθ ὑμεῖς , οἶμαι , δυνήσεσθαι κολάσαι ·
ἃ δ ἐκεῖνος ἐξαπατῆσαι καὶ προλαβεῖν τῆς πόλεως ἐβούλετο , οὗτος ἀπήγγειλεν , ἵνα μη δ ἐγκαλέσαι μη δὲ μέμψασθαι μηδὲν ὕστερον ὑμεῖς ἔχοιτε Φιλίππῳ , μή τ ἐν ἐπιστολῇ μή τ ἄλλοθι μηδαμοῦ τῶν παρ ἐκείνου τούτων ἐνόντων .
λέγε δ αὐτοῖς αὐτὴν τὴν ἐπιστολήν , ἣν ἔγραψε μὲν οὗτος , ἔπεμψε δ ἐκεῖνος ·
καὶ σκοπεῖθ ὅτι τοῦτον ἔχει τὸν τρόπον , ὃν διεξελήλυθ ἐγώ .
ἀκούετ , ὦ ἄνδρες Ἀθηναῖοι , τῆς ἐπιστολῆς , ὡς καλὴ καὶ φιλάνθρωπος 0 .
περὶ δὲ Φωκέων ἢ Θηβαίων ἢ τῶν ἄλλων ὧν οὗτος ἀπήγγειλεν , οὐ δὲ γρῦ 0 .
ταύτης τοίνυν οὐ δ ὁτιοῦν ἐσθ ὑγιές .
καὶ τοῦτ αὐτίκα δὴ μάλ ὑμεῖς ὄψεσθε .
οἱ μὲν γὰρ Ἁλεῖς , οὓς ἵνα συνδιαλλάττωσι κατασχεῖν φησι τούτους , τοιαύτης τετυχήκασι διαλλαγῆς ὥστ ἐξελήλανται καὶ ἀνάστατος ἡ πόλις αὐτῶν γέγονε ·
τοὺς δ αἰχμαλώτους ὁ σκοπῶν τί ἂν ὑμῖν χαρίσαιτο οὐδέν ἐνθυμηθῆναί φησι λύσασθαι .
μεμαρτύρηται δὲ δήπουθεν ὑμῖν ἐν τῷ δήμῳ πολλάκις , ὡς ἐγὼ τάλαντον ἔχων ἐπ αὐτοὺς ᾠχόμην , καὶ νῦν δὲ μαρτυρηθήσεται ·
διὸ καὶ τὴν ἐμὴν φιλοτιμίαν οὗτος ἀφαιρούμενος τοῦτ ἔπεισεν ἐκεῖνον ἐγγράψαι .
ὃ τοίνυν μέγιστον ἁπάντων 0 ·
ὁ γὰρ εἰς τὴν προτέραν γράψας ἐπιστολήν , ἣν ἠνέγκαμεν ἡμεῖς , ὅτι ἔγραφον δ ἂν καὶ διαρρήδην ἡλίχ ὑμᾶς εὖ ποιήσω , εἰ εὖ ᾔδειν καὶ τὴν συμμαχίαν μοι γενησομένην , γεγονυίας τῆς συμμαχίας οὔ φησιν εἰδέναι τί ἂν ποιῶν χαρίσαιτο , οὐ δ ὃ αὐτὸς ὑπέσχετο ·
τοῦτο γὰρ ᾔδει δηλονότι , εἴπερ μὴ ἐφενάκιζεν .
ἀλλὰ μὴν ὅτι ταῦθ οὕτω τότ ἔγραψε , λέγε μοι λαβὼν ἐκ τῆς προτέρας ἐπιστολῆς αὐτὸ τοῦτο , ἐνθένδε .
Εξ ΕΠΙΣΤΟΛΗΣ 0 .
οὐκοῦν πρὶν μὲν εἰρήνης τυχεῖν , εἰ καὶ συμμαχία προσγένοιτ αὐτῷ , γράψειν ὡμολόγει ἡλίκα τὴν πόλιν εὖ ποιήσει ·
ἐπειδὴ δ ἀμφότερ αὐτῷ γέγονεν , οὐκ εἰδέναι φησὶ τί ἂν ποιῶν χαρίσαιτο , ἂν δ ὑμεῖς λέγητε , ποιήσειν ὃ μή τ αἰσχύνην μή τ ἀδοξίαν αὐτῷ φέρει , εἰς ταύτας τὰς προφάσεις καταφεύγων , κ ἂν ἄρ εἴπητέ τι καὶ προαχθῆθ ὑμεῖς ἐπαγγείλασθαι , ἀναχώρησιν ἑαυτῷ καταλείπων .
ταῦτα τοίνυν καὶ πόλλ ἕτερ ἐνῆν παραχρῆμα τότ εὐθὺς ἐξελέγχειν καὶ διδάσκειν ὑμᾶς καὶ μὴ προέσθαι τὰ πράγματ ἐᾶν , εἰ μὴ Θεσπιαὶ καὶ Πλαταιαὶ καὶ τὸ Θηβαίους αὐτίκα δὴ μάλα δώσειν δίκην ἀφείλετο τὴν ἀλήθειαν .
καίτοι ταῦτα , εἰ μὲν ἀκοῦσαι μὲν ἔδει φενακισθῆναι δὲ τὴν πόλιν , ὀρθῶς ἐλέγετο , εἰ δὲ πραχθῆναι τῷ ὄντι , σιωπᾶσθαι συνέφερεν 0 .
εἰ μὲν γὰρ ἐνταῦθ ἦν ἤδη τὰ πράγμαθ ὥστε μη δ αἰσθομένοις τοῖς Θηβαίοις πλέον εἶναι μηδέν , τί οὐ γέγονεν ;
εἰ δὲ παρὰ τὸ προαισθέσθαι κεκώλυται , τίς ὁ ἐκλαλήσας 0 ;
ἀλλ οὔ τ ἔμελλεν οὔ τ ἐβουλήθη ταῦτ οὐ δ ἤλπισεν οὗτος , ὥστε τοῦ γ ἐκλελαληκέναι μη δ αἰτίαν ἐχέτω ·
ἀλλὰ φενακισθῆναι τοῖς λόγοις τούτοις ὑμᾶς ἔδει , καὶ ἐμοῦ τ ἀληθῆ μὴ θελῆσαι ἀκοῦσαι , καὶ αὐτοὺς οἴκοι καταμεῖναι , καὶ ψήφισμα νικῆσαι τοιοῦτο δι οὗ Φωκεῖς ἀπολοῦνται .
διὰ ταῦτ ἐσπαθᾶτο ταῦτα καὶ διὰ ταῦτ ἐδημηγορεῖτο .
ἀκούων τοίνυν ἐγὼ τηλικαῦτα καὶ τοιαῦτ ἐπαγγελλομένου τούτου , καὶ ἀκριβῶς εἰδὼς ὅτι ψεύδεται ,  καὶ ὅθεν , φράσω πρὸς ὑμᾶς , πρῶτον μὲν ἐκ τοῦ , ὅτε τοὺς ὅρκους ἔμελλε Φίλιππος ὀμνύναι τοὺς περὶ τῆς εἰρήνης , ἐκσπόνδους ἀποφανθῆναι τοὺς Φωκέας ὑπὸ τούτων , ὃ σιωπᾶν καὶ ἐᾶν εἰκὸς ἦν , εἴπερ ἔμελλον σῴζεσθαι 0 ·
ἔπειτ ἐκ τοῦ μὴ τοὺς παρὰ τοῦ Φιλίππου πρέσβεις ταῦτα λέγειν μη δὲ τὴν ἐπιστολὴν τὴν Φιλίππου , ἀλλὰ τοῦτον  ἐκ τούτων οὖν τεκμαιρόμενος , ἀναστὰς καὶ παρελθὼν ἐπειρώμην μὲν ἀντιλέγειν , ὡς δ ἀκούειν οὐκ ἠθέλετε , ἡσυχίαν ἔσχον , τοσοῦτο μόνον διαμαρτυράμενος  καὶ πρὸς Διὸς καὶ θεῶν ἀναμιμνῄσκεσθε  ὅτι ταῦτ οὔ τ οἶδ οὔ τε κοινωνῶ , προσέθηκα δ ὡς οὐ δὲ προσδοκῶ .
τραχέως δ ὑμῶν τῷ μη δὲ προσδοκᾶν σχόντων , καὶ ὅπως γ , ὦ ἄνδρες Ἀθηναῖοι , ἔφην , ἄν τι τούτων γίγνηται , τούτους ἐπαινέσεσθε καὶ τιμήσετε καὶ στεφανώσετε , ἐμὲ δὲ μή 0 ·
καὶ μέντοι κ ἄν τι τῶν ἐναντίων , ὅπως τούτοις ὀργιεῖσθε 0 ·
ἐγὼ δ ἀφίσταμαι .
μὴ νῦν , ὑπολαβὼν Αἰσχίνης οὑτοσί , μὴ νῦν ἀφίστασο , ἔφη , ἀλλ ὅπως τότε μὴ προσποιήσει .
νὴ Δί , ἢ ἀδικήσω γ , ἔφην .
ἐπαναστὰς δ ὁ Φιλοκράτης μάλ ὑβριστικῶς οὐδὲν , ἔφη , θαυμαστόν , ὦ ἄνδρες Ἀθηναῖοι , μὴ τ αὔτ ἐμοὶ καὶ Δημοσθένει δοκεῖν 0 ·
οὗτος μὲν γὰρ ὕδωρ , ἐγὼ δ οἶνον πίνω 0 .
καὶ ὑμεῖς ἐγελᾶτε .
σκέψασθε δὴ τὸ ψήφισμα , ὃ δίδωσι γράψας μετὰ ταῦθ ὁ Φιλοκράτης ·
ἀκοῦσαι μὲν γὰρ οὑτωσὶ παγκάλως ἔχει ·
ἐπειδὰν δὲ τοὺς καιροὺς συλλογίσηταί τις ἐφ ὧν ἐγράφη , καὶ τὰς ὑποσχέσεις ἃς οὗτος ὑπισχνεῖτο τότε , οὐδὲν ἄλλο φανήσονται πλὴν παραδόντες Φιλίππῳ καὶ Θηβαίοις Φωκέας , μόνον οὐκ ὀπίσω τὼ χεῖρε δήσαντες .
λέγε τὸ ψήφισμα .
ὁρᾶτ , ὦ ἄνδρες Ἀθηναῖοι , τὸ ψήφισμα , ὅσων ἐπαίνων καὶ ὅσης εὐφημίας μεστόν ἐστι , καὶ τὴν εἰρήνην εἶναι τὴν αὐτὴν ἥνπερ Φιλίππῳ καὶ τοῖς ἐγγόνοις , καὶ τὴν συμμαχίαν , καὶ ἐπαινέσαι δὲ Φίλιππον , ὅτι ἐπαγγέλλεται τὰ δίκαια ποιήσειν 0 1 2 .
ἀλλ οὐδὲν ἐκεῖνός γ ἐπηγγέλλετο , ἀλλὰ τοσούτου γ ἔδει ὥστ οὐ δ εἰδέναι φησὶ τί ἂν ποιῶν ὑμῖν χαρίσαιτο .
ἀλλ οὗτος ἦν ὁ λέγων ὑπὲρ αὐτοῦ καὶ ὑπισχνούμενος .
πρὸς δὲ τοὺς παρὰ τούτου λόγους ὡρμηκότας λαβὼν ὑμᾶς ὁ Φιλοκράτης ἐγγράφει τοῦτ εἰς τὸ ψήφισμα , ἐὰν δὲ μὴ ποιῶσι Φωκεῖς ἃ δεῖ καὶ παραδιδῶσι τοῖς Ἀμφικτύοσιν τὸ ἱερόν , ὅτι βοηθήσει ὁ δῆμος ὁ Ἀθηναίων ἐπὶ τοὺς διακωλύοντας ταῦτα γίγνεσθαι .
οὐκοῦν , ἄνδρες Ἀθηναῖοι , μενόντων μὲν ὑμῶν οἴκοι καὶ οὐκ ἐξεληλυθότων , ἀπεληλυθότων δὲ τῶν Λακεδαιμονίων καὶ προῃσθημένων τὴν ἀπάτην , οὐδενὸς δ ἄλλου παρόντος τῶν Ἀμφικτυόνων πλὴν Θετταλῶν καὶ Θηβαίων , εὐφημότατ ἀνθρώπων τούτοις παραδοῦναι γέγραφεν τὸ ἱερὸν γράψας τοῖς Ἀμφικτύοσιν παραδοῦναι  ποίοις ;
οὐ γὰρ ἦσαν αὐτόθι πλὴν Θηβαῖοι καὶ Θετταλοί  , ἀλλ οὐ συγκαλέσαι δὲ τοὺς Ἀμφικτύονας , οὐ δ ἐπισχεῖν ἕως ἂν συλλεγῶσιν , οὐ δὲ βοηθεῖν Πρόξενον εἰς Φωκέας , οὐ δ ἐξιέναι Ἀθηναίους , οὐ δὲ τοιοῦτ οὐδέν 0 .
καίτοι καὶ ἐπιστολὰς ἔπεμψ ὁ Φίλιππος δύο καλούσας ὑμᾶς , οὐχ ἵν ἐξέλθητε ·
πώμαλα 0 ·
οὐ γὰρ ἄν ποτε τοὺς χρόνους ἀνελών , ἐν οἷς ἐδυνήθητ ἂν ἐξελθεῖν , τηνικαῦτ ἐκάλει ·
οὐ δ ἂν ἐμέ , ἡνίκα δεῦρ ἀποπλεῖν ἐβουλόμην , κατεκώλυεν ·
οὐ δὲ τοιαῦτα λέγειν τούτῳ προσέταττεν , ἐξ ὧν ἥκισθ ὑμεῖς ἐμέλλετ ἐξιέναι ·
ἀλλ ἵνα , ἃ ἐβούλεσθ οἰόμενοι πράξειν αὐτόν , μηδὲν ἐναντίον ψηφίσησθ αὐτῷ , μη δ ἀμύναιντο μη δ ἀντέχοιεν οἱ Φωκεῖς ἐπὶ ταῖς παρ ὑμῶν ἐλπίσιν , ἀλλ ἀπογνόντες ἅπανθ αὑτοὺς ἐγχειρίσαιεν .
λέγε δ αὐτοῖς αὐτὰς τὰς ἐπιστολὰς τὰς τοῦ Φιλίππου .
αἱ μὲν τοίνυν ἐπιστολαὶ καλοῦσιν αὗται , καὶ νὴ Δί ἤδη γε ·
τούτοις δ , εἴπερ ἦν ὑγιές τι τούτων , τί ἄλλο προσῆκεν ἢ συνειπεῖν ὅπως ἐξέλθηθ ὑμεῖς , καὶ τὸν Πρόξενον ὃν περὶ τοὺς τόπους ᾔδεσαν ὄντα γράφειν εὐθέως βοηθεῖν 0 ;
πάντα τοίνυν τ ἀναντία τούτων φαίνονται πεποιηκότες .
οὐ γὰρ οἷς ἐπέστελλε προσεῖχον τὸν νοῦν , ἀλλ ἃ φρονῶν ταῦτ ἔγραφεν συνῄδεσαν ·
τούτοις οὖν συνέπραττον καὶ τούτοις συνηγωνίζοντο .
οἱ μὲν τοίνυν Φωκεῖς , ὡς τὰ παρ ὑμῶν ἐπύθοντ ἐκ τῆς ἐκκλησίας καὶ τό τε ψήφισμα τοῦτ ἔλαβον τὸ τοῦ Φιλοκράτους καὶ τὴν ἀπαγγελίαν ἐπύθοντο τὴν τούτου καὶ τὰς ὑποσχέσεις , κατὰ πάντας τοὺς τρόπους ἀπώλοντο .
σκοπεῖτε γάρ .
ἦσαν ἀπιστοῦντές τινες αὐτόθι τῷ Φιλίππῳ καὶ νοῦν ἔχοντες ·
οὗτοι πιστεύειν ὑπήχθησαν .
ὅτι ἡγοῦντο , οὐ δ εἰ δεκάκις Φίλιππος αὐτοὺς ἐξηπάτα , οὐδέποτ ἂν τούς γ Ἀθηναίων πρέσβεις Ἀθηναίους ἐξαπατᾶν τολμῆσαι , ἀλλ εἶναι ταῦτ ἀληθῆ ἃ οὗτος ἀπήγγελλε πρὸς ὑμᾶς , καὶ τοῖς Θηβαίοις ἥκειν , οὐχ αὑτοῖς ὄλεθρον 0 .
ἦσαν ἄλλοι τινὲς οἳ πάσχειν ὁτιοῦν καὶ ἀμύνεσθαι δεῖν ᾤοντο ·
ἀλλὰ καὶ τούτους μαλακοὺς ἐποίησε τὸ τὸν Φίλιππον ὑπάρχειν αὐτοῖς πεισθῆναι , καὶ τὸ ταῦτ εἰ μὴ ποιήσουσιν ὑμᾶς ἐπ αὐτοὺς ἥξειν , οὓς βοηθήσειν αὑτοῖς ἤλπιζον ἐκεῖνοι .
ἀλλὰ καὶ μεταμέλειν ὑμῖν ᾤοντό τινες πεποιημένοις τὴν πρὸς Φίλιππον εἰρήνην ·
τούτοις ὅτι καὶ τοῖς ἐγγόνοις τὴν αὐτὴν ἐψηφίσασθ ἐπέδειξαν , ὥστε πανταχῇ τὰ παρ ὑμῶν ἀπογνωσθῆναι .
διόπερ ταῦτα πάντ εἰς ἓν ψήφισμα συνεσκεύασαν .
ὃ καὶ μέγιστον ἔμοιγε δοκοῦσιν ἁπάντων ὑμᾶς ἠδικηκέναι ·